title: Rozhodnutie Európskeho parlamentu, Rady, Komisie, súdneho dvora, dvora audítorov, hospodárskeho a sociálneho výboru, výboru regiónov a Európskeho ombudsmana z 25. júla 2002 o založení Úradu pre výber pracovníkov Európskych spoločenstiev

text:
46                   SK                               Úradný vestník Európskej únie                                          01/zv. 4

32002D0620

26.7.2002                                  ÚRADNÝ VESTNÍK EURÓPSKYCH SPOLOČENSTIEV                                          L 197/53

              ROZHODNUTIE EURÓPSKEHO PARLAMENTU, RADY, KOMISIE, SÚDNEHO DVORA, DVORA
              AUDÍTOROV, HOSPODÁRSKEHO A SOCIÁLNEHO VÝBORU, VÝBORU REGIÓNOV
                                        A EURÓPSKEHO OMBUDSMANA
                                                  z 25. júla 2002
                         o založení Úradu pre výber pracovníkov Európskych spoločenstiev

                                                              (2002/620/ES)

EURÓPSKY PARLAMENT, RADA EURÓPSKEJ ÚNIE, EURÓPSKA                                                 Článok 2
KOMISIA, SÚDNY DVOR, DVOR AUDÍTOROV, HOSPODÁRSKY
A SOCIÁLNY VÝBOR, VÝBOR REGIONÓNOV A EURÓPSKY
OMBUDSMAN                                                                                Právomoci

                                                                       1. Úrad vykonáva právomoci výberu, ktoré boli v zmysle prvého
so zreteľom na Služobný poriadok úradníkov Európskych spolo-           odseku článku 30 služobného poriadku a prílohy III k služob-
čenstiev a Pracovné podmienky zamestnávania ostatných zamest-          nému poriadku delegované na menovací orgán inštitúcií, ktoré
nancov Európskych spoločenstiev ustanovené v nariadení Rady            prijali toto rozhodnutie. Iba vo výnimočných prípadoch a so
(EHS, Euratom, ESUO) č. 259/68 (1), naposledy zmenený a dopl-          súhlasom úradu môžu inštitúcie uskutočniť vlastné otvorené
nený nariadením (ES, ESUO, Euratom) č. 490/2002 (2), najmä             výberové konanie s cieľom uspokojiť osobitné požiadavky
na tretí odsek článku 2 služobného poriadku,                           na vysokošpecializovaných zamestnancov.

                                                                       2. Ak sú právomoci podľa odseku 1 delegované na menovací
so zreteľom na stanovisko Výboru pre služobný poriadok,
                                                                       orgán orgánu, úradu alebo agentúry zriadených zmluvami alebo
                                                                       na ich základe, môže úrad vykonávať tieto právomoci na ich žia-
                                                                       dosť.
keďže:

                                                                       3. Rozhodnutia o menovaní úspešných uchádzačov prijímajú
(1)      V záujme efektívneho a hospodárneho využitia zdrojov by       menujúce orgány Európskeho parlamentu, Rady, Komisie, Súd-
         mali byť prostriedky určené na výber úradníkov a ostat-       neho dvora, Dvora audítorov, Hospodárskeho a sociálneho výbo-
         ných zamestnancov pre Európske spoločenstvá zverené           ru, Výboru regiónov a Európskeho ombudsmana a iných orgá-
         spoločnému medziinštitucionálnemu orgánu.                     nov, úradov alebo agentúr zriadených zmluvami alebo na ich
                                                                       základe, ktoré delegovali svoje právomoci na úrad alebo požia-
                                                                       dali o jeho služby.
(2)      Úlohou takto založeného medziinštitucionálneho orgánu
         by malo byť zostavovať rezervný zoznam z uchádzačov
         v otvorených výberových konaniach podľa potrieb jedno-                                   Článok 3
         tlivých inštitúcií a v súlade so služobným poriadkom, pri-
         čom rozhodnutia o menovaní prijímajú jednotlivé menu-                                  Povinnosti
         júce orgány.

                                                                       1. Na požiadanie menovacieho orgánu uvedeného v článku 2
(3)      Za rovnakých podmienok by medziinštitucionálny orgán          zostaví úrad rezervný zoznam z uchádzačov v otvorených výbe-
         mal byť schopný pomáhať inštitúciám, orgánom, úradom          rových konaniach, ako je to ustanovené v prvom odseku článku
         a agentúram zriadeným zmluvami alebo na ich základe           30 služobného poriadku a v súlade s prílohou III k služobnému
         s internými výberovými konaniami a výberom ostatných          poriadku.
         zamestnancov,
                                                                       2. Úrad môže pomáhať inštitúciám, orgánom, úradom a agentú-
                                                                       ram zriadeným zmluvami alebo na ich základe s internými výbe-
PRIJALI TOTO ROZHODNUTIE:                                              rovými konaniami a výberom ostatných zamestnancov

                               Článok 1
                                                                                Článok 4
                              Zriadenie
                                                                                Žiadosti, sťažnosti a odvolania
Týmto rozhodnutím sa zriaďuje Úrad pre výber pracovníkov
Európskych spoločenstiev (ďalej len „úrad“).
                                                                       V súlade s článkom 91a služobného poriadku sa žiadosti
                                                                       a sťažnosti týkajúce sa výkonu právomocí delegovaných podľa
(1) Ú. v. ES L 56, 4.3.1968, s. 1.                                     článku 2 ods. 1 a 2 tohto rozhodnutia podávajú úradu. Odvolania
(2) Ú. v. ES L 77, 20.3.2002, s. 1.                                    v týchto záležitostiach sa podávajú Komisii.
 ---pagebreak--- 01/zv. 4          SK                               Úradný vestník Európskej únie                                         47

                                                             Článok 5

                                                            Vykonanie

           Generálni sekretári Európskeho parlamentu, Rady, Komisie, tajomník Súdneho dvora, generálni sekretári Dvora
           audítorov, Hospodárskeho a sociálneho výboru, Výboru regiónov a zástupca Európskeho ombudsmana na základe
           vzájomnej dohody uskutočnia nevyhnutné opatrenia na vykonanie tohto rozhodnutia.

                                                             Článok 6

                                                            Účinnosť

           Toto rozhodnutia nadobúda účinnosť dňom jeho uverejnenia v Úradnom vestníku Európskych spoločenstiev.

                           Za Európsky parlament                                        Za Radu
                                  predseda                                               predseda
                                Patrick COX                                        Jaume MATAS i PALOU

                                Za Komisiu                                            Za Súdny dvor
                                  predseda                                               predseda
                              Romano PRODI                                   Gil Carlos RODRÍGUEZ IGLESIAS

                             Za Dvor audítorov                               Za Hospodársky a sociálny výbor
                                  predseda                                               predseda
                         Juan Manuel FABRA VALLÉS                                      G. FRERICHS

                             Za Výbor regiónov                                     Európsky ombudsman
                                  predseda                                           Jacob SÖDERMAN
                              Sir Albert BORE


title: 2010/566/EÚ: Rozhodnutie Asociačnej rady EÚ-Alžírsko č. 1/2010 z  3. augusta 2010 , ktorým sa mení a dopĺňa článok 15 ods. 7 protokolu 6 k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Alžírskou ľudovodemokratickou republikou na strane druhej, týkajúceho sa vymedzenia pojmu „pôvodné výrobky“ a metód administratívnej spolupráce

text:
               22.9.2010

               SK

               Úradný vestník Európskej únie

               L 248/64

         ROZHODNUTIE ASOCIAČNEJ RADY EÚ-ALŽÍRSKO č. 1/2010
   z 3. augusta 2010,
   ktorým sa mení a dopĺňa článok 15 ods. 7 protokolu 6 k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Alžírskou ľudovodemokratickou republikou na strane druhej, týkajúceho sa vymedzenia pojmu „pôvodné výrobky“ a metód administratívnej spolupráce
   (2010/566/EÚ)
   ASOCIAČNÁ RADA,
   so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Alžírskou ľudovodemokratickou republikou na strane druhej, a najmä na článok 39 protokolu 6 k tejto dohode,
   keďže:

               (1)

               Článkom 15 ods. 7 protokolu 6 (1) k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Alžírskou ľudovodemokratickou republikou na strane druhej (2) (ďalej len „dohoda“), sa za určitých podmienok povoľuje do 31. decembra 2009 vrátenie cla alebo oslobodenie od cla alebo platieb s rovnocenným účinkom.

               (2)

               S cieľom zaistiť prehľadnosť, dlhodobú hospodársku predvídateľnosť a právnu istotu pre hospodárske subjekty sa strany dohody dohodli, že uplatňovanie článku 15 ods. 7 protokolu 6 k dohode sa s účinnosťou od 1. januára 2010 predĺži o tri roky.

               (3)

               Okrem toho by sa colné sadzby, ktoré sa v súčasnosti uplatňujú v Alžírsku, mali prispôsobiť tak, aby sa zjednotili s colnými sadzbami uplatňovanými v Európskej únii.

               (4)

               Protokol 6 k dohode by sa preto mal zodpovedajúcim spôsobom zmeniť a doplniť.

               (5)

               Keďže článok 15 ods. 7 protokolu 6 k dohode sa prestal uplatňovať 31. decembra 2009, malo by sa toto rozhodnutie uplatňovať od 1. januára 2010,

         PRIJALA TOTO ROZHODNUTIE:
   Článok 1
   Článok 15 ods. 7 protokolu 6 k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Alžírskou ľudovodemokratickou republikou na strane druhej, týkajúceho sa vymedzenia pojmu „pôvodné výrobky“ a metód administratívnej spolupráce, sa nahrádza takto:

      „7.   Bez ohľadu na odsek 1 môže Alžírsko s výnimkou výrobkov, ktoré patria do kapitoly 1 až 24 harmonizovaného systému, uplatňovať opatrenia týkajúce sa vrátenia cla alebo oslobodenia od cla alebo platieb s rovnocenným účinkom, ktoré sa vzťahujú na nepôvodné materiály použité na výrobu pôvodných výrobkov, podľa týchto ustanovení:

                  a)

                  pri výrobkoch zatriedených do kapitoly 25 až 49 a 64 až 97 harmonizovaného systému sa ponechá colná sadzba 4 % alebo nižšia colná sadzba, ktorá je platná v Alžírsku;

                  b)

                  pri výrobkoch zatriedených do kapitoly 50 až 63 harmonizovaného systému sa ponechá colná sadzba 8 % alebo nižšia colná sadzba, ktorá je platná v Alžírsku.

            Tento odsek sa uplatňuje do 31. decembra 2012 a môže byť preskúmaný po vzájomnej dohode.“

   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2010.

      V Bruseli 3. augusta 2010

            Za Asociačnú radu EÚ-Alžírsko

            predsedníčka

         C. ASHTON

      (1)  Ú. v. EÚ L 297, 15.11.2007, s. 3.

      (2)  Ú. v. EÚ L 265, 10.10.2005, s. 2.


title: Rozhodnutie Politického a bezpečnostného výboru (SZBP) 2015/1129 zo 7. júla 2015, ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/2/2015)

text:
               11.7.2015

               SK

               Úradný vestník Európskej únie

               L 184/17

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1129
   zo 7. júla 2015,
   ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Podľa článku 9 ods. 1 rozhodnutia 2013/354/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického usmerňovania policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.

               (2)

               PBV 17. februára 2015 prijal rozhodnutie (SZBP) 2015/381 (2), ktorým sa pán Rodolphe MAUGET vymenúva za vedúceho misie EUPOL COPPS na obdobie od 16. februára 2015 do 30. júna 2015.

               (3)

               Rada 2. júla 2015 prijala rozhodnutie (SZBP) 2015/1064 (3), ktorým sa predlžuje mandát misie EUPOL COPPS na obdobie od 1. júla 2015 do 30. júna 2016.

               (4)

               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Rodolpha MAUGETA ako vedúceho misie EUPOL COPPS na obdobie od 1. júla 2015 do 30. júna 2016,

         PRIJAL TOTO ROZHODNUTIE:
   Článok 1
   Mandát pána Rodolpha MAUGETA ako vedúceho policajnej misie Európskej únie na palestínskych územiach (EUPOL COPPS) sa týmto predlžuje do 30. júna 2016.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.

      V Bruseli 7. júla 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 185, 4.7.2013, s. 12.

      (2)  Rozhodnutie Politického a bezpečnostného výboru (SZBP) 2015/381 zo 17. februára 2015 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2015) (Ú. v. EÚ L 64, 7.3.2015, s. 37).

      (3)  Rozhodnutie Rady (SZBP) 2015/1064 z 2. júla 2015, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 174, 3.7.2015, s. 21).


title: Rozhodnutie Rady 2013/527/SZBP z  24. októbra 2013 , ktorým sa mení a predlžuje mandát osobitného zástupcu Európskej únie pre Africký roh

text:
               26.10.2013

               SK

               Úradný vestník Európskej únie

               L 284/23

         ROZHODNUTIE RADY 2013/527/SZBP
   z 24. októbra 2013,
   ktorým sa mení a predlžuje mandát osobitného zástupcu Európskej únie pre Africký roh
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 8. decembra 2011 prijala rozhodnutie 2011/819/SZBP (1), ktorým vymenovala pána Alexandra RONDOSA za osobitného zástupcu Európskej únie (OZEÚ) pre Africký roh. Mandát OZEÚ skončí 31. októbra 2013.

               (2)

               Rada 11. augusta 2010 prijala rozhodnutie 2010/450/SZBP (2), ktorým sa pani Rosalind MARSDENOVÁ vymenúva za osobitného zástupcu Európskej únie (OZEÚ) pre Sudán. Mandát OZEÚ skončí 31. októbra 2013.

               (3)

               Mandát OZEÚ pre Africký roh pána Alexandra RONDOSA by sa mal rozšíriť, aby zahŕňal prvky týkajúce sa Sudánu a Južného Sudánu, a mal by sa predĺžiť o ďalších 12 mesiacov.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   1.   Mandát pána Alexandra RONDOSA ako OZEÚ pre Africký roh sa týmto predlžuje do 31. októbra 2014. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   2.   Na účely mandátu OZEÚ sa vymedzuje, že Africký roh zahŕňa Džibutskú republiku, Eritrejský štát, Etiópsku federatívnu demokratickú republiku, Kenskú republiku, Somálsku federatívnu republiku, Sudánsku republiku, Juhosudánsku republiku a Ugandskú republiku. Pokiaľ ide o otázky so širšími regionálnymi dôsledkami, OZEÚ podľa potreby spolupracuje s krajinami a regionálnymi subjektmi mimo regiónu Afrického rohu.
   Článok 2
   Ciele politiky
   1.   Mandát OZEÚ je založený na cieľoch politiky Únie v súvislosti s Africkým rohom, ako sa uvádzajú v strategickom rámci prijatom 14. novembra 2011 a príslušných záveroch Rady, a jeho cieľom je aktívne prispievať k regionálnemu a medzinárodnému úsiliu o dosiahnutie pokojného spolužitia a trvalého mieru, bezpečnosti a rozvoja v krajinách tohto regiónu, ako i v ich vzájomných vzťahoch. Cieľom OZEÚ bude okrem toho zvýšiť kvalitu, intenzitu, vplyv a viditeľnosť viaczložkovej angažovanosti Únie v oblasti Afrického rohu.
   2.   Medzi ciele politiky Únie patria:

               a)

               pokračujúca stabilizácia Somálska, najmä v rámci regionálnej perspektívy;

               b)

               pokojné spolužitie Sudánu a Južného Sudánu ako dvoch životaschopných a úspešných štátov so solídnymi a kontrolovateľnými politickými štruktúrami;

               c)

               vyriešenie súčasných konfliktov a predchádzanie potenciálnym konfliktom medzi krajinami tohto regiónu alebo v rámci nich;

               d)

               podpora regionálnej politickej, bezpečnostnej a hospodárskej spolupráce.

         Článok 3
   Mandát
   1.   Na dosiahnutie cieľov politiky Únie v súvislosti s Africkým rohom sa OZEÚ udeľuje mandát:

               a)

               spolupracovať so všetkými príslušnými zainteresovanými stranami regiónu, vládami, regionálnymi orgánmi, medzinárodnými a regionálnymi organizáciami, občianskou spoločnosťou a diaspórami na účely podpory cieľov politiky Únie a prispievania k lepšiemu pochopeniu úlohy Únie v danom regióne;

               b)

               zastupovať Úniu na príslušných medzinárodných fórach a v prípade potreby zabezpečiť viditeľnosť podpory Únie pri riešení kríz a konfliktov a tiež pri predchádzaní konfliktom;

               c)

               podporovať účinnú politickú a bezpečnostnú spoluprácu a hospodársku integráciu v tomto regióne prostredníctvom partnerstva Únie s Africkou úniou (AÚ) a subregionálnymi organizáciami, najmä Medzivládnym úradom pre rozvoj (IGAD);

               d)

               sledovať politický vývoj v regióne a prispievať k rozvoju politiky Únie zameranej na tento región, a to aj v súvislosti so Somálskom, Sudánom, Južným Sudánom, otázkou hraníc medzi Etiópiou a Eritreou a vykonávaním dohody z Alžíru, s iniciatívou pre povodie Nílu a inými znepokojujúcimi otázkami týkajúcimi sa tohto regiónu, ktoré ovplyvňujú jeho bezpečnosť, stabilitu a prosperitu;

               e)

               pokiaľ ide o Somálsko, v úzkej koordinácii s osobitným vyslancom EÚ pre Somálsko a príslušnými regionálnymi a medzinárodnými partnermi vrátane osobitného zástupcu generálneho tajomníka Organizácie Spojených národov pre Somálsko a Africkou úniou aktívne prispievať k činnostiam a iniciatívam, ktorých výsledkom bude ďalšia stabilizácia a dojednania zamerané na Somálsko po skončení prechodného obdobia, s dôrazom na podporu koordinovaného a jednotného medzinárodného prístupu k Somálsku, budovanie dobrých susedských vzťahov a podporu rozvoja bezpečnostného sektora v Somálsku, a to aj prostredníctvom vojenskej misie Európskej únie na podporu výcviku bezpečnostných síl Somálska (EUTM Somalia), operácie EUNAVFOR Atalanta, EUCAP Nestor a pokračujúcej podpory Únie pre misiu Africkej únie v Somálsku (AMISOM), a to v úzkej spolupráci s členskými štátmi;

               f)

               pokiaľ ide o Sudán a Južný Sudán, v úzkej spolupráci s príslušnými vedúcimi delegácií Únie prispievať k súdržnosti a efektívnosti politiky Únie voči Sudánu a Južnému Sudánu a podporovať ich mierové spolužitie najmä prostredníctvom vykonávania dohôd z Addis Abeby a riešenia otázok, ktoré ostávajú otvorené po uzavretí komplexnej mierovej dohody, vrátane otázky Abyei, a prostredníctvom politických riešení prebiehajúcich konfliktov, a to najmä pokiaľ ide o Dárfúr, Južný Kordofán a oblasti Modrého Nílu, ako i budovania inštitúcií v Južnom Sudáne a národného zmierenia. OZEÚ v tejto súvislosti prispeje k jednotnému medzinárodnému prístupu v úzkej spolupráci s AÚ, a najmä vykonávacím panelom AÚ na vysokej úrovni pre Sudán (ďalej len „AUHIP“), Organizáciou spojených národov (OSN) a inými hlavnými regionálnymi a medzinárodnými zainteresovanými stranami;

               g)

               pozorne sledovať cezhraničné výzvy v oblasti Afrického rohu vrátane terorizmu, radikalizácie, námornej bezpečnosti a pirátstva, organizovanej trestnej činnosti, pašovania zbraní, tokov utečencov a migračných tokov a akýchkoľvek politických a bezpečnostných dôsledkov humanitárnych kríz;

               h)

               podporovať prístup k humanitárnej pomoci v celom regióne;

               i)

               prispievať k vykonávaniu rozhodnutia Rady 2011/168/SZBP (3) a politiky Únie v oblasti ľudských práv v spolupráci s OZEÚ pre ľudské práva vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie, pokiaľ ide o rezolúciu Bezpečnostnej rady OSN č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní v tejto súvislosti.

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a v prípade potreby podáva správy o vymedzení pozícií Únie na medzinárodných fórach s cieľom iniciatívne podporovať komplexný politický prístup Únie zameraný na Africký roh;

               b)

               udržiava si prehľad o všetkých činnostiach Únie.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju prácu úzko koordinuje s Európskou službou pre vonkajšiu činnosť (ESVČ) a jej príslušnými oddeleniami, ako aj delegáciami Únie v regióne a s Komisiou.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. novembra 2013 do 31. októbra 2014 je 2 720 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické a bezpečnostné otázky vyplývajúce z mandátu. OZEÚ bezodkladne a pravidelne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takto vyslaného personálu hradí príslušný členský štát, resp. inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ, vykonávajú svoje povinnosti a konajú v záujme mandátu OZEÚ.
   4.   S cieľom prispieť k súdržnosti a súladu príslušných činností je personál OZEÚ umiestnený spoločne s príslušnými oddeleniami ESVČ alebo delegáciami Únie.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misií OZEÚ a členov jeho personálu, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ (4).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Logistickú podporu v regióne poskytujú podľa okolností delegácie Únie a/alebo členské štáty.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               na základe usmernenia ESVČ vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre danú misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV poskytovať správy Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   2.   OZEÚ v koordinácii s delegáciami Únie v Africkom rohu podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia
   1.   OZEÚ prispieva k jednotnosti, konzistentnosti a účinnosti akcie Únie a v záujme dosiahnutia cieľov politiky Únie pomáha zabezpečovať, aby všetky nástroje Únie a akcie členských štátov pôsobili súdržne. Činnosť OZEÚ sa koordinuje s činnosťou delegácií Únie a Komisie, ako aj s činnosťou ďalších OZEÚ, ktorí pôsobia v regióne, najmä s OZEÚ pri AÚ a s osobitným vyslancom EÚ pre Somálsko. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   2.   V teréne sa udržiavajú úzke vzťahy a komunikácia s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ v úzkej koordinácii s príslušnými delegáciami Únie na miestnej úrovni politicky usmerňuje veliteľa ozbrojených síl operácie EUNAVFOR Atalanta, veliteľa misie EUTM Somalia, vedúceho misie EUCAP Nestor a vedúceho misie EUAVSEC v Južnom Sudáne. OZEÚ, velitelia operácií EÚ a civilný veliteľ operácie sa podľa potreby vzájomne radia.
   3.   OZEÚ úzko spolupracuje s orgánmi zúčastnených štátov, OSN, AÚ, IGAD, inými národnými regionálnymi a medzinárodnými zainteresovanými stranami, ako aj s občianskou spoločnosťou v regióne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca apríla 2014 správu o pokroku a na konci svojho mandátu súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 24. októbra 2013

            Za Radu

            predseda

         L. LINKEVIČIUS

      (1)  Rozhodnutie Rady 2011/819/SZBP z 8. decembra 2011, ktorým sa vymenúva osobitný zástupca Európskej únie pre Africký roh (Ú. v. EÚ L 327, 9.12.2011, s. 62).

      (2)  Rozhodnutie Rady 2010/450/SZBP z 11. augusta 2010, ktorým sa vymenúva osobitný zástupca Európskej únie pre Sudán (Ú. v. EÚ L 211, 12.8.2010, s. 42).

      (3)  Rozhodnutie Rady 2011/168/SZBP z 21. marca 2011 o Medzinárodnom trestnom súde a o zrušení spoločnej pozície 2003/444/SZBP(Ú. v. EÚ L 76, 22.3.2011, s. 56).

      (4)  Rozhodnutie Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (Ú. v. EÚ L 141, 27.5.2011, s. 17).


title: 2014/229/EÚ: Rozhodnutie Rady z 27. októbra 2009 o podpise Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej

text:
               26.4.2014

               SK

               Úradný vestník Európskej únie

               L 125/16

         ROZHODNUTIE RADY
   z 27. októbra 2009
   o podpise Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej

      (2014/229/EÚ)

   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 133 a 181 v spojení s článkom 300 ods. 2,
   so zreteľom na návrh Komisie,
   keďže:

               (1)

               Dňa 25. novembra 2004 Rada splnomocnila Komisiu rokovať s Indonézskou republikou o Rámcovej dohode o partnerstve a spolupráci (ďalej len „dohoda“).

               (2)

               S výhradou jej možného uzavretia k neskoršiemu dátumu by sa dohoda mala podpísať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpis Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva.

      V Luxemburgu 27. októbra 2009

            Za Radu

            predseda

         C. BILDT


title: 2014/115/EÚ: Rozhodnutie Rady z  2. decembra 2013 o uzavretí Protokolu, ktorým sa mení Dohoda o vládnom obstarávaní

text:
               7.3.2014

               SK

               Úradný vestník Európskej únie

               L 68/1

      ROZHODNUTIE RADY

   z 2. decembra 2013
   o uzavretí Protokolu, ktorým sa mení Dohoda o vládnom obstarávaní
   (2014/115/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rokovania o revízii Dohody WTO o vládnom obstarávaní (dohoda GPA z roku 1994) boli spustené v januári 1999 na základe článku XXIV ods. 7 písm. b) a c) dohody GPA z roku 1994.

               (2)

               Rokovania uskutočňovala Komisia v konzultácii s osobitným výborom, ktorý bol zriadený podľa článku 207 ods. 3 Zmluvy o fungovaní Európskej únie.

               (3)

               Zmluvné strany dohody GPA z roku 1994 dosiahli 15. decembra 2011 o výsledkoch rokovaní politickú dohodu na ministerskej úrovni. Uvedená politická dohoda bola potvrdená, keď Výbor GPA prijal 30. marca 2012 rozhodnutie o výsledkoch rokovaní. Prostredníctvom uvedeného rozhodnutia, ktoré zahŕňa Protokol, ktorým sa mení Dohoda o vládnom obstarávaní (ďalej len „protokol“), potvrdili zmluvné strany dohody GPA z roku 1994 znenie protokolu a otvorili ho pre zmluvné strany dohody GPA z roku 1994, aby ho mohli prijať.

               (4)

               Protokol by sa mal schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Protokol, ktorým sa mení Dohoda o vládnom obstarávaní.
   Text protokolu je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie listinu o prijatí uvedenú v odseku 3 protokolu a v súlade s článkom XXIV ods. 9 dohody GPA z roku 1994 s cieľom vyjadriť súhlas Únie s tým, že bude týmto protokolom viazaná (1).
   Článok 3
   Protokol sa nesmie vykladať tak, že sa ním udeľujú práva alebo ukladajú povinnosti, ktorých sa možno priamo dovolávať na súdoch Únie alebo členských štátov.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 2. decembra 2013

            Za Radu

            predseda

         E. GUSTAS

      (1)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu (EÚ) 2016/1521 z 28. apríla 2016 o účtovnej závierke Európskej agentúry pre kontrolu rybárstva za rozpočtový rok 2014

text:
               14.9.2016

               SK

               Úradný vestník Európskej únie

               L 246/250

         ROZHODNUTIE EURÓPSKEHO PARLAMENTU (EÚ) 2016/1521
   z 28. apríla 2016
   o účtovnej závierke Európskej agentúry pre kontrolu rybárstva za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre kontrolu rybárstva za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej agentúry pre kontrolu rybárstva za rozpočtový rok 2014 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0081/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 768/2005 z 26. apríla 2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre rybárstvo (A8-0104/2016),

               1.

               berie na vedomie, že konečná ročná účtovná závierka Európskej agentúry pre kontrolu rybárstva sa nachádza v prílohe ku správe Dvora audítorov;

               2.

               schvaľuje účtovnú závierku Európskej agentúry pre kontrolu rybárstva za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre kontrolu rybárstva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 151.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 128, 21.5.2005, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ, Euratom) 2016/641 z 21. apríla 2016, ktorým sa vymenúva člen Európskeho hospodárskeho a sociálneho výboru navrhnutý Spolkovou republikou Nemecko

text:
               23.4.2016

               SK

               Úradný vestník Európskej únie

               L 108/33

         ROZHODNUTIE RADY (EÚ, Euratom) 2016/641
   z 21. apríla 2016,
   ktorým sa vymenúva člen Európskeho hospodárskeho a sociálneho výboru navrhnutý Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh nemeckej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Egberta BIERMANNA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Herr Dr. Norbert KLUGE, Leiter der Abteilung Mitbestimmungsförderung der Hans-Böckler -Stiftung, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. apríla 2016

            Za Radu

            predseda

         G.A. VAN DER STEUR

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady 2011/819/SZBP z  8. decembra 2011 , ktorým sa vymenúva osobitný zástupca Európskej únie pre Africký roh

text:
               9.12.2011

               SK

               Úradný vestník Európskej únie

               L 327/62

         ROZHODNUTIE RADY 2011/819/SZBP
   z 8. decembra 2011,
   ktorým sa vymenúva osobitný zástupca Európskej únie pre Africký roh
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Na zložité výzvy v regióne Afrického rohu, ktoré vzájomne súvisia, by Únia mala reagovať na regionálnej úrovni.

               (2)

               Pán Alexander RONDOS sa vymenúva za osobitného zástupcu Európskej únie (OZEÚ) pre Africký roh na obdobie od 1. januára 2012 do 30. júna 2012.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Alexander RONDOS sa týmto vymenúva za osobitného zástupcu Európskej únie (OZEÚ) pre Africký roh na obdobie od 1. januára 2012 do 30. júna 2012. Mandát OZEÚ sa môže predĺžiť alebo ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   Na účely mandátu OZEÚ sa vymedzuje, že Africký roh zahŕňa Džibutskú republiku, Eritrejský štát, Etiópsku federatívnu demokratickú republiku, Kenskú republiku, Somálsko, Sudánsku republiku, Juhosudánsku republiku a Ugandskú republiku. Pokiaľ ide o otázky so širšími regionálnymi dôsledkami vrátane pirátstva, OZEÚ bude podľa potreby spolupracovať s krajinami a regionálnymi subjektmi mimo regiónu Afrického rohu.
   Vzhľadom na potrebu regionálneho prístupu k vzájomne súvisiacim výzvam, ktorým región čelí, bude OZEÚ pre Africký roh úzko spolupracovať s OZEÚ pre Sudán a Južný Sudán, ktorý bude v týchto dvoch krajinách naďalej vykonávať svoj mandát.
   Článok 2
   Ciele politiky
   1.   Mandát OZEÚ je založený na cieľoch politiky Európskej únie („EÚ“ alebo „Únia“) v súvislosti s Africkým rohom a jeho cieľom je aktívne prispievať k regionálnemu a medzinárodnému úsiliu o dosiahnutie trvalého mieru, bezpečnosti a rozvoja v uvedenom regióne. Cieľom OZEÚ bude okrem toho zvýšiť kvalitu, intenzitu a vplyv viacstrannej angažovanosti EÚ v oblasti Afrického rohu.
   2.   Na začiatku sa bude prioritne riešiť problém Somálska, regionálny rozmer konfliktu, ako aj pirátstvo, ktorého základnou príčinou je nestabilita Somálska.
   3.   Pokiaľ ide o Somálsko, cieľom politiky EÚ je prostredníctvom koordinovaného a účinného využívania všetkých svojich nástrojov podporovať Somálsko a jeho ľud pri návrate na cestu mieru a prosperity. EÚ bude na tento účel podporovať úlohu Organizácie Spojených národov (OSN) pri uľahčovaní vykonávania dôveryhodného a inkluzívneho politického procesu pod vedením Somálska a spolu s medzinárodnými a regionálnymi partnermi naďalej aktívne prispievať k vykonávaniu mierovej dohody z Džibuti a jej opatrení určených na dobu nasledujúcu po prechodnom období.
   4.   Pokiaľ ide o pirátstvo, úlohou OZEÚ je vypracovať a uplatňovať koherentný, účinný a vyvážený prístup EÚ k pirátstvu s pôvodom v Somálsku, ktorý bude zahŕňať všetky zložky činnosti EÚ, najmä zložiek v oblasti politiky, bezpečnosti a rozvoja, a v súvislosti s pirátstvom má OZEÚ byť kľúčovým prostredníkom pre medzinárodné spoločenstvo vrátane regiónu východnej a južnej Afriky/Indického oceánu.
   Článok 3
   Mandát
   1.   Na dosiahnutie cieľov politiky EÚ v súvislosti s Africkým rohom sa OZEÚ udeľuje mandát:

               a)

               spolupracovať so všetkými príslušnými zainteresovanými stranami regiónu, vládami, súčasnými regionálnymi orgánmi, medzinárodnými a regionálnymi organizáciami, občianskou spoločnosťou a diaspórami na účely podpory cieľov EÚ a prispievania k lepšiemu pochopeniu úlohy Únie v danom regióne;

               b)

               zastupovať Úniu na príslušných medzinárodných fórach a zabezpečiť viditeľnosť podpory EÚ pri riešení kríz a predchádzaní krízam;

               c)

               podporovať účinnú regionálnu politickú spoluprácu a hospodársku integráciu prostredníctvom partnerstva EÚ s Africkou úniou (AÚ) a subregionálnymi organizáciami;

               d)

               prispievať k vykonávaniu politiky EÚ zameranej na Africký roh v úzkej spolupráci s Európskou službou pre vonkajšiu činnosť (ESVČ), delegáciami Únie v regióne, ako aj s Komisiou;

               e)

               pokiaľ ide o Somálsko, OZEÚ bude v úzkej koordinácii s príslušnými regionálnymi a medzinárodnými partnermi aktívne prispievať k činnostiam a iniciatívam zameraným na vykonávanie mierovej dohody z Džibuti a jej opatrení, ktoré sa prijmú po prechodnom období, k podpore budovania inštitúcií, právneho štátu a vytvoreniu spôsobilých riadiacich štruktúr na všetkých úrovniach, zvýšeniu bezpečnosti, podpore spravodlivosti, národnému zmiereniu a dodržiavaniu ľudských práv, ako aj k zlepšeniu humanitárneho prístupu predovšetkým v strednej a južnej časti Somálska prostredníctvom vhodných činností na podporu dodržiavania medzinárodného humanitárneho práva, zabezpečenie súladu s humanitárnymi zásadami ľudskosti, neutrality, nestrannosti a nezávislosti;

               f)

               udržiavať úzku a aktívnu spoluprácu s osobitným zástupcom generálneho tajomníka Organizácie spojených národov pre Somálsko, zúčastňovať sa na práci medzinárodnej kontaktnej skupiny pre Somálsko a iných príslušných fór a podporovať koordinovaný a koherentný medzinárodný prístup k Somálsku, a to aj prostredníctvom vojenskej misie Európskej únie na podporu výcviku bezpečnostných síl Somálska (EUTM Somalia), operácie EUNAVFOR Atalanta a pokračujúcej podpory EÚ misie Africkej únie v Somálsku (AMISOM), a to v úzkej spolupráci s členskými štátmi;

               g)

               pozorne sledovať regionálny rozmer somálskej krízy vrátane terorizmu, pašovania zbraní, tokov utečencov a migračných tokov, námornej bezpečnosti, pirátstva a súvisiacich finančných tokov;

               h)

               pokiaľ ide o pirátstvo, udržiavať si prehľad o všetkých činnostiach EÚ v rámci ESVČ, Komisie a členských štátov a udržiavať pravidelné politické kontakty na vysokej úrovni s krajinami regiónu, ktoré sú postihnuté pirátstvom s pôvodom v Somálsku, regionálnymi organizáciami, kontaktnou skupinou OSN pre pirátstvo pri somálskom pobreží, OSN a inými kľúčovými aktérmi, s cieľom zabezpečiť koherentný a komplexný prístup k pirátstvu a kľúčovú úlohu EÚ v rámci medzinárodného úsilia vynakladaného na boj proti pirátstvu. To zahŕňa aktívnu podporu regiónu východnej a južnej Afriky/Indického oceánu pri vykonávaní stratégie na boj proti pirátstvu a akčného plánu, uplatňovanie kódexu správania z Džibuti, pokračujúcu podporu budovania regionálnych námorných kapacít a trestného stíhania pirátov a zabezpečenie toho, že základné príčiny pirátstva v rámci Somálska sa odstránia;

               i)

               sledovať politický vývoj v regióne a prispievať k rozvoju politiky EÚ zameranej na tento región, a to aj v súvislosti s otázkou hraníc medzi Etiópiou a Eritreou a vykonávaním dohody z Alžíru, s iniciatívou pre povodie Nílu a inými znepokojujúcimi otázkami týkajúcimi sa tohto regiónu, ktoré ovplyvňujú jeho bezpečnosť, stabilitu a prosperitu, vrátane výzvy zabezpečiť zodpovedné vlády, alebo v prípadoch vypuknutia násilia alebo politického rozvratu;

               j)

               pozorne sledovať výzvy týkajúce sa riešenia cezhraničných výziev v oblasti Afrického rohu vrátane akýchkoľvek politických a bezpečnostných dôsledkov humanitárnych kríz;

               k)

               prispievať k vykonávaniu politiky EÚ v oblasti ľudských práv v regióne Afrického rohu vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky EÚ o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní v tejto súvislosti.

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a podáva správy o vymedzení pozícií EÚ na medzinárodných fórach s cieľom iniciatívne podporovať komplexný politický prístup EÚ zameraný na Africký roh;

               b)

               udržiava prehľad o všetkých činnostiach Únie a úzko spolupracuje so všetkými príslušnými delegáciami Únie.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s ESVČ.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. januára 2012 do 30. júna 2012 je 670 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické a bezpečnostné otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov personálu, ktorých členský štát, inštitúcia Únie alebo ESVČ vyšle k OZEÚ, hradí príslušný členský štát, resp. inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ, vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a tímu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov tímu OZEÚ, sa podľa potreby dohodnú s hostiteľskou krajinou/hostiteľskými krajinami. Členské štáty a Komisia poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (1).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou EÚ týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý sa oblasti misie pridelil;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV poskytovať správy Rade pre zahraničné veci.
   2.   OZEÚ v koordinácii s delegáciami Únie v Africkom rohu podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie a v záujme dosiahnutia cieľov politiky EÚ pomáha vedúcim delegácií Únie zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou delegácií Únie a Komisie, ako aj s činnosťou ďalších OZEÚ, ktorí pôsobia v regióne, najmä s OZEÚ pre Sudán a Južný Sudán a OZEÚ pri AÚ. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   2.   V teréne sa udržiavajú úzke vzťahy s delegáciami Únie a vedúcimi misií členských štátov. Títo vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje v úzkej koordinácii s príslušnými delegáciami Únie veliteľovi ozbrojených síl operácie EUNAVFOR Atalanta a veliteľovi misie EUTM Somalia usmernenia týkajúce sa miestnej politickej situácie. OZEÚ a veliteľ operácie EÚ sa podľa potreby vzájomne radia.
   3.   OZEÚ úzko spolupracuje s orgánmi zúčastnených štátov, OSN, AÚ, Medzivládnym úradom pre rozvoj (IGAD – Intergovernmental Authority on Development), inými národnými, regionálnymi a medzinárodnými zainteresovanými stranami, ako aj s občianskou spoločnosťou v regióne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii na konci svojho mandátu súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 8. decembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 141, 27.5.2011, s. 17.


title: 2007/233/ES: Rozhodnutie Komisie z  12. apríla 2007 o vymenovaní členov zastupujúcich súkromný sektor v skupine expertov pre transferové oceňovanie nazývanej Spoločné fórum pre transferové oceňovanie

text:
               17.4.2007

               SK

               Úradný vestník Európskej únie

               L 100/25

      ROZHODNUTIE KOMISIE

   z 12. apríla 2007
   o vymenovaní členov zastupujúcich súkromný sektor v skupine expertov pre transferové oceňovanie nazývanej Spoločné fórum pre transferové oceňovanie
   (2007/233/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2007/75/ES z 22. decembra 2006 o zriadení skupiny expertov pre transferové oceňovanie (1), ktorá má poskytovať Komisii rady týkajúce sa transferového oceňovania, a najmä na jeho článok 4,
   so zreteľom na výzvu na predkladanie kandidatúr na členov zastupujúcich podniky a na predsedu Spoločného fóra pre transferové oceňovanie, uverejnenú 22. decembra 2006 na internetovej stránke Generálneho riaditeľstva pre dane a colnú úniu,
   keďže:

               (1)

               V súlade s článkom 4 rozhodnutia 2007/75/ES Komisia vymenuje predsedu a maximálne pätnásť odborníkov zo súkromného sektora, ktorí majú skúsenosti a kvalifikáciu v oblasti transferového oceňovania.

               (2)

               V súlade s odsekom 15 výzvy na predkladanie kandidatúr budú osoby zvolené za členov zastupujúcich podniky Spoločného fóra pre transferové oceňovanie významnými osobnosťami v oblasti transferového oceňovania, ktoré vyberá Európska komisia v spolupráci s predsedníctvom Rady EÚ a Výborom UNICE pre daňové záležitosti spomedzi náležite kvalifikovaných uchádzačov aktívne pôsobiacich v priemysle, službách, obchodnom spoločenstve alebo v oblastiach činností súvisiacich s transferovým oceňovaním.

               (3)

               Po výzve na predkladanie kandidatúr prišlo 44 žiadostí,

         ROZHODLA TAKTO:
   Článok 1
   Komisia týmto vymenúva na obdobie dvoch rokov 15 členov zastupujúcich súkromný sektor a predsedu skupiny expertov Spoločného fóra pre transferové oceňovanie, ktorých mená sa uvádzajú v prílohe.
   Článok 2
   Toto rozhodnutie nadobúda účinnosť 1. marca 2007.

      V Bruseli 12. apríla 2007

            Za Komisiu

         László KOVÁCS

            člen Komisie

      (1)  Ú. v. EÚ L 32, 6.2.2007, s. 189.

      PRÍLOHA
      Zvolený predseda:
      Bruno GIBERT
      Zoznam zvolených členov zastupujúcich súkromný sektor:

                  Dirk VAN STAPPEN

                  Isabel VERLINDEN

                  Svetla MARINOVA

                  Werner STUFFER

                  Heinz-Klaus KROPPEN

                  Kennet PETTERSSON

                  Sabine WAHL

                  Guglielmo MAISTO

                  Guy KERSCH

                  Theo KEIJZER

                  Monique VAN HERKSEN

                  Håkan ANDREASSON

                  Eduardo GRACIA

                  Michael SUFRIN

                  Nicholas DEE


title: 2014/231/EÚ: Rozhodnutie Rady zo 14. apríla 2014 o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, pokiaľ ide o otázky súvisiace s readmisiou

text:
               26.4.2014

               SK

               Úradný vestník Európskej únie

               L 125/46

         ROZHODNUTIE RADY
   zo 14. apríla 2014
   o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, pokiaľ ide o otázky súvisiace s readmisiou

      (2014/231/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 3 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady 2014/229/EÚ (2) sa 9. novembra 2009 podpísala Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (ďalej len „dohoda“) s výhradou jej uzavretia k neskoršiemu dátumu.

               (2)

               V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, sa tieto členské štáty nezúčastňujú na prijatí tohto rozhodnutia, nie sú ním viazané ani nepodliehajú jeho uplatňovaniu.

               (3)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (4)

               Ustanovenia dohody iné, ako ustanovenia článku 34 ods. 3 súvisiace s readmisiou, sú predmetom samostatného rozhodnutia (3), ktoré sa má prijať paralelne s týmto rozhodnutím.

               (5)

               Dohoda by sa mala v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (4), pokiaľ ide o jej článok 34 ods. 3.
   Článok 2
   Vysoký predstaviteľ Únie pre zahraničné veci a bezpečnostnú politiku predsedá Spoločnému výboru ustanovenému v článku 41 dohody. V závislosti od predmetu rokovania je v Spoločnom výbore zastúpená Únia prípadne Únia a členské štáty.
   Článok 3
   Predseda Rady vykoná v mene Únie oznámenie podľa článku 48 ods. 1 dohody.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predsedníčka

         C. ASHTON

      (1)  Súhlas vyjadrený 26. februára 2014 (zatiaľ neuverejnený v úradnom vestníku).

      (2)  Rozhodnutie Rady 2014/229/EÚ z 27. októbra 2009 o podpise Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (pozri stranu 16 tohto úradného vestníka).

      (3)  Rozhodnutie Rady 2014/230/EÚ zo 14. apríla 2014 o uzavretí Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej s výnimkou otázok súvisiacich s readmisiou (pozri stranu 44 tohto úradného vestníka).

      (4)  Text dohody bol uverejnený v Ú. v. EÚ L 125, 26.4.2014, s. 17 spolu s rozhodnutím o podpise.


title: 2014/705/EÚ: Rozhodnutie Rady z 8. októbra 2014 , ktorým sa vymenúva člen Európskeho hospodárskeho a sociálneho výboru za Spojené kráľovstvo

text:
               11.10.2014

               SK

               Úradný vestník Európskej únie

               L 295/57

         ROZHODNUTIE RADY
   z 8. októbra 2014,
   ktorým sa vymenúva člen Európskeho hospodárskeho a sociálneho výboru za Spojené kráľovstvo

      (2014/705/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh vlády Spojeného kráľovstva,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Bryana CASSIDYHO sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán David YEANDLE OBE sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 8. októbra 2014

            Za Radu

            predseda

         M. LUPI

      (1)  Ú. v. EÚ L 251, 25.9.2010, s. 8.


title: 2008/683/ES: Rozhodnutie č. 208 z  11. marca 2008 týkajúce sa ustanovenia spoločného rámca na zber údajov o vybavovaní žiadostí o dôchodok (Text s významom pre EHP)

text:
               21.8.2008

               SK

               Úradný vestník Európskej únie

               L 223/25

         SPRÁVNA KOMISIA EURÓPSKYCH SPOLOČENSTIEV PRE SOCIÁLNE ZABEZPEČENIE MIGRUJÚCICH PRACOVNÍKOV

      ROZHODNUTIE č. 208
   z 11. marca 2008
   týkajúce sa ustanovenia spoločného rámca na zber údajov o vybavovaní žiadostí o dôchodok
   (Text s významom pre EHP)
   (2008/683/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. d) nariadenia Rady (EHS) č. 1408/71 (1), podľa ktorého správna komisia modernizačnými postupmi na výmenu informácií podporuje a rozvíja spoluprácu medzi členskými štátmi, najmä prispôsobovaním informačného toku medzi inštitúciami na účely telematickej výmeny so zohľadnením vývoja spracovania údajov v každom členskom štáte, pričom hlavným cieľom takejto modernizácie je urýchliť priznávanie dávok,
   so zreteľom na článok 117 nariadenia Rady (EHS) č. 574/72 (2), podľa ktorého správna komisia na základe výskumu a návrhov technickej komisie uvedenej v článku 117c vykonávacieho nariadenia prispôsobí novým postupom spracovania údajov vzory dokumentov, ako aj smerovacie kanály a postupy prenosu údajov potrebných na uplatňovanie nariadenia a vykonávacieho nariadenia,
   keďže:

               (1)

               V záujme pomôcť správnej komisii pri posudzovaní rozsahu, v akom činnosť technickej komisie prispieva k urýchleniu priznávania dávok, je vhodné poskytovať určité základné kvantitatívne, ako aj kvalitatívne informácie.

               (2)

               Porovnávanie je sťažené rozdielmi medzi informáciami dostupnými v jednotlivých členských štátoch, pričom zber štatistických údajov by nemal pre členské štáty predstavovať náročnú a neodôvodnenú záťaž.

               (3)

               Cieľom je preto zbierať kľúčové základné údaje o spracúvaní a vybavovaní žiadostí o starobné dôchodky, aby sa tak zlepšili znalosti týkajúce sa každého členského štátu, najmä pokiaľ ide o určenie hlavných nedostatkov v systémoch a postupoch každého členského štátu; vymieňať informácie o najlepšej praxi a hľadať spôsoby na možné skrátenie časových lehôt a stanoviť jasné referenčné body, ktoré každému členskému štátu umožnia porovnávať vlastné výsledky.

               (4)

               Je preto vhodné stanoviť všeobecný spoločný rámec na zber údajov o vybavovaní žiadostí o dôchodok, pričom by príslušné orgány mali na tento účel vnútroštátnym inštitúciám poskytnúť presné usmernenia.

               (5)

               Príslušné inštitúcie majú pri navrhovaní a zavádzaní vlastných vnútroštátnych systémov na zachytávanie a zber údajov o spracúvaní a vybavovaní žiadostí o dôchodky pamätať na vývoj a skoré uvedenie elektronickej výmeny informácií o sociálnom zabezpečení (Electronic Exchange of Social Security Information – EESSI).

               (6)

               Platnosť rozhodnutia č. 182, v ktorom sa zriadenie takéhoto spoločného rámca ustanovilo, sa skončila k 1. januáru 2006,

         ROZHODLA TAKTO:
   1.   Príslušné inštitúcie členských štátov (alebo poverené príslušné inštitúcie, pokiaľ ich je v jednom členskom štáte viacero) by mali prijať potrebné opatrenia, ktorými sa zabezpečí zber a predkladanie údajov uvedených v bode 5.
   2.   Tieto údaje vzťahujúce sa na predchádzajúci rok by sa mali každoročne v januári predkladať technickej komisii uvedenej v článku 117c nariadenia (EHS) č. 574/72.
   3.   Koordinovaním zberu týchto údajov a prípravou ročného súhrnu pre správnu komisiu má byť so súhlasom technickej komisie poverený sekretariát technickej komisie.
   4.   Zozbierané údaje by sa mali týkať výlučne starobných dôchodkov žiadateľov s pobytom v inom členskom štáte a mali by preukazovať:

               a)

               čas, za ktorý prešetrujúca inštitúcia v členskom štáte bydliska reagovala (teda čas, za ktorý prešetrujúca inštitúcia informovala príslušnú inštitúciu o podaní žiadosti o dôchodok). Na účely tohto rozhodnutia „prešetrujúca inštitúcia“ znamená organizáciu v členskom štáte bydliska žiadateľa, ktorá je zodpovedná za vyplnenie formulára E 202, zatiaľ čo „príslušná inštitúcia“ znamená organizáciu v členskom štáte, ktorej je zaslaný vyplnený formulár E 202 a ktorá je zodpovedná za náležité spracovanie žiadosti;

               b)

               čas, za ktorý príslušná inštitúcia žiadosť vybavila (teda čas, za ktorý príslušná inštitúcia vydala konečné rozhodnutie);

               c)

               celkový čas vybavenia žiadosti oboma príslušnými členskými štátmi (teda čas odo dňa podania žiadosti v prešetrujúcej inštitúcii do dňa doručenia posledného rozhodnutia žiadateľovi o dôchodok).

      Poznámka: Odkaz na „formulár E 202“ sa uplatňuje mutatis mutandis na príslušný štruktúrovaný elektronický dokument (Structured Electronic Document – SED), keď sa začne elektronická výmena údajov v rámci projektu EESSI.
   5.   Samotné zozbierané údaje by mali obsahovať:

               a)

               priemerný, najkratší a najdlhší čas, za ktorý prešetrujúca inštitúcia počas predchádzajúcich dvanástich mesiacov zasielala príslušnej inštitúcii žiadosti o dôchodok;

               b)

               priemerný, najkratší a najdlhší čas, za ktorý počas predchádzajúcich dvanástich mesiacov príslušná inštitúcia vydala konečné rozhodnutie o starobnom dôchodku žiadateľa, ktorý žije v inom členskom štáte;

               c)

               krátky komentár príslušnej inštitúcie na uvedenie údajov do súvislostí a ozrejmenie faktorov, ktoré vplývali na najdlhšie a najkratšie vybavenie žiadosti;

               d)

               krátke vysvetlenie príslušnej inštitúcie k použitej metodológii s uvedením, či bola použitá vzorka alebo nie, veľkosť vzorky, zahrnuté obdobie, celkový počet preskúmaných spisov atď.

         6.   Zber údajov sa začne podľa možností v januári 2008 s cieľom predložiť technickej komisii prvé údaje v januári 2009.
   7.   Každý členský štát predloží svoje údaje technickej komisii s cieľom podporovať výmenu skúseností a šírenie najlepšej praxe.
   8.   Systém zberu a využívania údajov sa má na konci každého roka preskúmať a v prípade potreby sa majú odporučiť zlepšenia.
   9.   Toto rozhodnutie sa uverejní v Úradnom vestníku Európskej únie.
   Uplatňuje sa od 1. januára 2008

            Predsedníčka správnej komisie

         Jana LOVŠIN

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamenru a Rady (ES) č. 1992/2006 (Ú. v. EÚ L 392, 30.12.2006, s. 1).

      (2)  Ú. v. ES L 74, 27.3.1972, s. 1. Nariadenie naposledy zmenené a doplnené nariadením Komisie (ES) č. 101/2008 (Ú. v. EÚ L 31, 5.2.2008, s. 15).


title: Rozhodnutie Komisie zo 14. júla 1999 o obnovení Poradného výboru pre rybné hospodárstvo a akvakultúru (oznámené pod číslom C(1999) 2042)

text:
Avis juridique important

|

31999D0478

Official Journal L 187 , 20/07/1999 P. 0070 - 0073

ROZHODNUTIE KOMISIEzo 14. júla 1999o obnovení Poradného výboru pre rybné hospodárstvo a akvakultúru(oznámené pod číslom C(1999) 2042)(1999/478/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,(1) keďže pre Komisiu je dôležité získať reakcie od záujmových skupínv otázkach zavedenia spoločnej politiky rybného hospodárstva (SPRH);(2) keďže poradný výbor (PVRH) bol pre oblasť rybného hospodárstva zriadený rozhodnutím Komisie 71/128/EHS[1], ktorého text bol neskôr nahradený rozhodnutím 89/4/EHS[2], naposledy zmeneným a doplneným rozhodnutím 97/246/ES[3];(3) keďže sa javí vhodné rozšíriť v rámci SPRH dialóg o vývoji a riadení SPHR na všetky zúčastnené strany, najmä na oblasť akvakultúry a neprofesijných organizácií; keďže na tento účel je nevyhnutné prehodnotiť štruktúru výboru;(4) keďže v záujme podpory vypracovávania analýz a spoločných pozícií v SPRH je účelné prizvať členov PVRH, aby prerokovali otázky, ktoré sa ich dotýkajú;(5) keďže v záujme efektivity je potrebné obmedziť počet členov výboru;(6) keďže je užitočné zlepšiť vzájomný dialóg prostredníctvom lepšieho prepojenia medzi plenárnym výborom, ktorý má za úlohu riadiť činnosť výboru a oznamovať stanoviská a pracovnými skupinami, ktorých úlohou je tieto stanoviská pripravovať;(7) keďže funkčné obdobie členov výboru sa končí 31. júla 1999 na konci prechodného obdobia stanoveného na reformu tohto výboru, a je preto vhodné zmeniť a doplniť ustanovenia rozhodnutia v uvedenom zmysle;(8) keďže v záujme jasnosti je potrebné text rozhodnutia 71/128/EHS nahradiť,ROZHODLA TAKTO:Článok 11. Pri Komisii sa zriaďuje Poradný výbor pre rybné hospodárstvo a akvakultúru pozostávajúci z plenárneho výboru (ďalej len "výbor") a štyroch pracovných skupín podľa článku 7.2. Výbor sa skladá zo zástupcov týchto záujmových skupín: profesijnéorganizácie zastupujúce výrobný priemysel, spracovateľský priemysel a obchodníkovs produktmi rybného hospodárstva a akvakultúry a neprofesijných organizácií zastupujúcich záujmy spotrebiteľov, ochranu životného prostredia a rozvoja.3. Odborníci na rybné hospodárstvo zastupujúci vedecké alebo hospodárske inštitúcie, banky a zariadenia pre prvé uvedenie na trh sú zastúpení v pracovných skupinách podľa článku 7.Článok 2Komisia sa môže radiť s výboroma výbor sa môže vyjadrovať na základe podnetu svojho predsedu alebo na žiadosť jedného alebo viacerých jeho členov k otázkam týkajúcim sa pravidiel spoločnej politiky rybného hospodárstva, najmä opatrení, ktoré v rámci týchto pravidiel môže prijať Komisia, ako aj k hospodárskym a sociálnym otázkam v oblasti rybného hospodárstva s výnimkou otázok, ktoré sa dotýkajú zamestnávateľov a zamestnancov ako partnerov v sociálnom dialógu.Článok 3Výbor sa skladá z 20 členov, ďalej len "členovia".1. Každá z nasledujúcich 11 záujmových skupín, má vyhradené jedno miesto označené 1 až 11. Na každé z týchto 11 miest pripadá jeden plnoprávny člen a jeden náhradník:Profesijné organizácie:Spoločnosti v rybnom hospodárstve: 1. súkromní vlastníci plavidiel2. družstevní vlastníci plavidiel3. organizácie výrobcovSpoločnosti v akvakultúre: 4. chovatelia mäkkýšov a kôrovcov5. chovatelia rýbSpracovateľské spoločnosti: 6. spracovatelia7. obchodníci (dovozcovia/vývozcovia, veľkopredajcovia)Odborové organizácie: 8. rybári a platení zamestnanci týchto spoločnostíNeprofesijné organizácie, ktorých sa dotýka činnosť PVRH:9. spotrebitelia10. životné prostredie11. rozvoj2. Miesto vo výbore majú aj: predseda a podpredseda výboru pre odvetvový dialóg v oblasti rybného hospodárstva[4], predsedovia a podpredsedovia pracovných skupín 1, 3 a 4 podľa článku 7 a predseda pracovnej skupiny 2 podľa článku 7.Článok 41. Členov výboru vymenuje Komisia na návrh organizácií založených na úrovni spoločenstva, ktoré najviac reprezentujú záujmy uvedené v článku 3 ods. 1. Zástupcu spotrebiteľov navrhuje Výbor spotrebiteľov[5].Príslušné organizácie navrhnú dvoch kandidátov s rôznou štátnou príslušnosťou na každé miesto, ktoré sa má obsadiť, s výnimkou miest určenýchpre výbor odvetvového dialógu rybného hospodárstva. Na miesta určené pre záujmové skupiny uvedené v článku 3 ods. 1 návrh obsahuje meno riadneho člena a meno náhradníka.Funkčné obdobie členov výboru je tri roky. Môžu byť opätovne vymenovaní. Za výkon funkcie nie je nárok na odmenu.Po uplynutí trojročného obdobia zostávajú členovia výboru vo funkcii až do ich nahradenia alebo obnoveniaich funkčného obdobia.Členstvo vo výbore zaniká pred uplynutím trojročného obdobia vzdaním sa členstva alebo smrťou člena.Členstvo vo výbore sa môže ukončiť tiež vtedy, ak organizácia, ktorá navrhla daného člena výboru, požiada o jeho odvolanie.Na uvoľnené miesto sa ustanoví nový člen v súlade s postupom určeným v ods. 1. Jeho funkčné obdobie plynie do konca funkčného obdobia pôvodného člena.2. Komisia zverejňuje zoznam členov výboru na informačné účely v Úradnom vestníku Európskych spoločenstiev.Článok 5Výbor si na obdobie troch rokov volí predsedu a dvoch podpredsedov. Voľbu musí schváliť dvojtretinová väčšina prítomných členov.Členovia výboru uvedení v článku 3 ods. 2, okrem zástupcu súkromných vlastníkov lodí, ktorý je členom výboru pre odvetvový dialóg, tvoria úrad výboru.Úrad si volí svojho predsedu, pripravuje a organizuje činnosť pracovných skupín uvedených v článku 7.Článok 6Na žiadosť jednej z organizácií uvedených v článku 4 ods. 1 môže predseda prizvať zástupcu tejto organizácie, aby sa zúčastnil zasadnutia výboru. Za rovnakých podmienok môže prizvať akúkoľvekosobu, ktorá je odborníkom na niektorý z prerokovaných bodov programu. Náhradníci sa môžu zúčastňovať zasadnutí na vlastné náklady ako pozorovatelia.Článok 7Na prípravu svojich stanovísk výbor vymenuje štyri pracovné skupiny.Názvy pracovných skupín, ich predsedníctvo a zloženie je stanovené v prílohe k tomuto rozhodnutiu.Členov pracovných skupín vyberajú po dohode s Komisiou podľa programu každého zasadnutia najreprezentatívnejšie organizácie zriadené na úrovni spoločenstva. Zástupcovia z odboru biológie alebo ekonómie vyberá Vedecko-technický a hospodársky výbor pre rybné hospodárstvo[6]. Komisia môže na jednotlivé body programu poveriť ďalších odborníkov.Článok 81. Zasadnutia výboru oznamuje Komisia podľa ročného pracovného plánu prijatého s jej súhlasom. Úrad zasadá na základe oznámenia jeho predsedu a po dohode s Komisiou.2. Zástupcovia útvarov Komisie sa zúčastňujú na zasadnutiach výboru, úradu a pracovných skupín.3. Útvary Komisie poskytujú služby sekretariátu výboru, úradu a pracovných skupín.4. Výbor vypracuje po dohode s Komisiou pravidlá vykonávania pracovného plánu, prípravy zasadnutí, určovania miesta zasadnutí, prípravy správ, pozícií alebo záverov a vydávania stanovísk alebo odporúčaní.Článok 9Výbor je povinný poskytnúť stanovisko k návrhom predloženým Komisiou, ako aj k jednotlivým bodomuvedeným v jeho pracovnom pláne.Komisia môže pri požiadaní o stanovisko stanoviť lehotu, v ktorej je výbor povinný svoje stanovisko odovzdať.Názory jednotlivých záujmových skupín sa uvádzajú v správach odovzdaných Komisii.Ak sa pre požadované stanovisko vyžaduje jednomyseľný súhlas výboru, výbor vypracuje spoločné závery, ktoré tvoria prílohu k správe.Článok 10Bez toho, aby bolo dotknuté ustanovenie článku 287 zmluvy, členovia výboru a pracovných skupín sú povinní dodržiavať mlčanlivosť o skutočnostiach, o ktorých sa dozvedeli v súvislosti s činnosťou výboru alebo pracovných skupín v prípadoch, keď ich Komisia upozorní, že požadované stanovisko alebo prerokovávaná otázka obsahuje dôverné informácie.V takomto prípade sa zasadnutia môžu zúčastniť iba členovia výboru a zástupcovia služieb Komisie.Článok 11Rušia sa rozhodnutia 71/128/EHS a 97/247/ES[7].Článok 12Toto rozhodnutie nadobúda účinnosť 1. augusta 1999.V Bruseli 14. júla 1999Za KomisiuEmma BONINOčlen KomisiePRÍLOHApracovné skupiny uvedené v článku 71. Názvy pracovných skupínSkupina č. 1: Prístup k zdrojom rybného hospodárstva a riadenie rybolovných činnostíSkupina č. 2: Akvakultúra: ryby, kôrovce a mäkkýšeSkupina č. 3: Trhy a obchodná politikaSkupina č. 4: Všeobecné otázky: hospodárska a odvetvová analýza2. Predseda a podpredsedoviaZástupca súkromných vlastníkov lodí predsedá pracovnej skupine č. 1 a 4.Zástupca družstevných vlastníkov lodí je podpredsedom pracovnej skupiny č. 1.Zástupca chovateľov rýb a zástupca chovateľov mäkkýšov/kôrovcov sa striedajú ako predseda a podpredseda pracovnej skupiny č. 2.Zástupca spracovateľov predsedá pracovnej skupine č. 3.Zástupca obchodníkov je podpredsedom pracovnej skupiny č. 4.Zástupca organizácií výrobcov je podpredsedom pracovnej skupiny č. 3.3. Počet zástupcov záujmových skupín:Skupina č. 1 Skupina č. 2 Skupina č. 3 Skupina č. 4Súkromní vlastníci lodí 5  1 3Družstevní vlastníci lodí 3  1 2Zamestnaní rybári 2 1 1 2Organizácie výrobcov 1  3 1Chovatelia rýb  6 1 1Chovatelia mäkkýšov/kôrovce  4 1 1Spracovatelia   3 2Obchodníci   2 1Spotrebitelia  1 1 1Životné prostredie 1 1 1 1Rozvoj 1  1 1Biológia 1 1  Hospodárstvo 1 1 1 1Banky   1 1Aukcie a prístavy   1 15 15 19 18Komisia môže určiť ďalších odborníkov podľa programu rokovania.[1] Ú. v. ES L 68, 22.3.1971, s. 18.[2] Ú. v. ES L 5, 7.1.1989, s. 33.[3] Ú. v. ES L 97, 12.4.1997, s. 27.[4] Ú. v. ES L 225, 12.8.1998, s. 27 (98/500/ES).[5] Ú. v. ES L 162, 13.7.1995, s. 37.[6] Ú. v. ES L 297, 2.12.1993, s. 25.[7] Ú. v. ES L 97, 12.4.1997, s. 28.


title: 2009/857/ES: Rozhodnutie Rady z  13. decembra 2007 o vykonávaní článku 9c ods. 4 Zmluvy o Európskej únii a článku 205 ods. 2 Zmluvy o fungovaní Európskej únie od 1. novembra 2014 do 31. marca 2017 na jednej strane a od 1. apríla 2017 na strane druhej

text:
               1.12.2009

               SK

               Úradný vestník Európskej únie

               L 314/73

      ROZHODNUTIE RADY

   z 13. decembra 2007
   o vykonávaní článku 9c ods. 4 Zmluvy o Európskej únii a článku 205 ods. 2 Zmluvy o fungovaní Európskej únie od 1. novembra 2014 do 31. marca 2017 na jednej strane a od 1. apríla 2017 na strane druhej
   (2009/857/ES)
   RADA EURÓPSKEJ ÚNIE,
   keďže:

               (1)

               Je vhodné prijať ustanovenia umožňujúce plynulý prechod od systému rozhodovania v Rade kvalifikovanou väčšinou tak, ako je vymedzený v článku 3 ods. 3 Protokolu o prechodných ustanoveniach, ktorý sa uplatňuje naďalej až do 31. októbra 2014, k systému hlasovania ustanovenom v článku 9c ods. 4 Zmluvy o Európskej únii a článku 205 ods. 2 Zmluvy o fungovaní Európskej únie, ktorý sa bude uplatňovať od 1. novembra 2014, vrátane osobitných ustanovení uvedených v článku 3 ods. 2 uvedeného protokolu počas prechodného obdobia do 31. marca 2017.

               (2)

               Pripomína, že praxou Rady je venovať všetko úsilie posilňovaniu demokratickej legitimity aktov prijatých kvalifikovanou väčšinou,

         ROZHODLA TAKTO:
   ODDIEL 1

      USTANOVENIA UPLATNITEĽNÉ OD 1. NOVEMBRA 2014 DO 31. MARCA 2017

   Článok 1
   Počas obdobia od 1. novembra 2014 do 31. marca 2017, ak členovia Rady zastupujúci:

               a)

               najmenej tri štvrtiny obyvateľstva alebo

               b)

               najmenej tri štvrtiny počtu členských štátov,

         ktoré sú potrebné na vytvorenie blokujúcej menšiny, ktorá vyplýva z uplatňovania článku 9c ods. 4 prvého pododseku Zmluvy o Európskej únii alebo článku 205 ods. 2 Zmluvy o fungovaní Európskej únie, vyjadria svoj nesúhlas s prijatím aktu Rady kvalifikovanou väčšinou, Rada túto otázku prerokuje.
   Článok 2
   Rada v priebehu tohto rokovania urobí všetko, čo je v jej silách, aby sa v rozumnom čase a bez toho, aby boli ohrozené povinné lehoty stanovené právom Únie, našlo uspokojivé riešenie problémov, ktoré nastolili členovia Rady uvedení v článku 1.
   Článok 3
   Predseda Rady na tento účel s pomocou Komisie a dodržiavajúc rokovací poriadok Rady vyvinie všetky iniciatívy potrebné na uľahčenie dosiahnutia širšej dohody v rámci Rady. Členovia Rady mu poskytnú potrebnú súčinnosť.
   ODDIEL 2

      USTANOVENIA UPLATNITEĽNÉ OD 1. APRÍLA 2017

   Článok 4
   Od 1. apríla 2017, ak členovia Rady zastupujúci:

               a)

               najmenej 55 % obyvateľstva alebo

               b)

               najmenej 55 % počtu členských štátov,

         ktoré sú potrebné na vytvorenie blokujúcej menšiny, ktorá vyplýva z uplatňovania článku 9c ods. 4 prvého pododseku Zmluvy o Európskej únii alebo článku 205 ods. 2 Zmluvy o fungovaní Európskej únie, vyjadria svoj nesúhlas s prijatím aktu Rady kvalifikovanou väčšinou, Rada túto otázku prerokuje.
   Článok 5
   Rada v priebehu tohto rokovania urobí všetko, čo je v jej silách, aby sa v rozumnom čase a bez toho, aby boli ohrozené povinné lehoty stanovené právom Únie, našlo uspokojivé riešenie na zodpovedanie problémov, ktoré nastolili členovia Rady uvedení v článku 4.
   Článok 6
   Predseda Rady na tento účel s pomocou Komisie a dodržiavajúc rokovací poriadok Rady vyvinie všetky iniciatívy potrebné na uľahčenie dosiahnutia širšej dohody v rámci Rady. Členovia Rady mu poskytnú potrebnú súčinnosť.
   ODDIEL 3

      NADOBUDNUTIE ÚČINNOSTI ROZHODNUTIA

   Článok 7
   Toto rozhodnutie nadobúda účinnosť v deň nadobudnutia platnosti Lisabonskej zmluvy.

      V Bruseli 13. decembra 2007

            Za Radu

            predseda

         L. AMADO


title: Rozhodnutie Európskeho parlamentu (EÚ) 2016/1488 z 28. apríla 2016 o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2014

text:
               14.9.2016

               SK

               Úradný vestník Európskej únie

               L 246/171

         ROZHODNUTIE EURÓPSKEHO PARLAMENTU (EÚ) 2016/1488
   z 28. apríla 2016
   o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2014 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0089/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0087/2016),

               1.

               berie na vedomie, že konečná ročná účtovná závierka Agentúry pre spoluprácu regulačných orgánov v oblasti energetiky má podobu uvedenú v prílohe k správe Dvora audítorov;

               2.

               schvaľuje účtovnú závierku Agentúry pre spoluprácu regulačných orgánov v oblasti energetiky za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 18.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 211, 14.8.2009, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2014/739/EÚ: Rozhodnutie Rady z  9. októbra 2014 o pozícii, ktorá sa má prijať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, pokiaľ ide o nahradenie protokolu 3 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu

text:
               29.10.2014

               SK

               Úradný vestník Európskej únie

               L 308/88

         ROZHODNUTIE RADY
   z 9. októbra 2014
   o pozícii, ktorá sa má prijať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, pokiaľ ide o nahradenie protokolu 3 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu

      (2014/739/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Protokol 3 k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (1) (ďalej len „dohoda“) sa týka vymedzenia pojmu „pôvodné výrobky“ a metód administratívnej spolupráce (ďalej len „protokol 3“).

               (2)

               Regionálnym dohovorom o paneuro-stredomorských preferenčných pravidlách pôvodu (2) (ďalej len „dohovor“) sa zavádzajú ustanovenia o pôvode tovaru, s ktorým sa obchoduje podľa príslušných obchodných dohôd uzatvorených medzi zmluvnými stranami. Srbsko a ostatní účastníci procesu stabilizácie a pridruženia zo západného Balkánu boli vyzvaní, aby sa pripojili k celoeurópskemu systému diagonálnej kumulácie pôvodu uvedenému v solúnskej agende, ktorý Európska rada schválila v júni 2003. Uvedení účastníci procesu boli k pristúpeniu k dohovoru vyzvaní rozhodnutím prijatým na Euro-stredomorskej ministerskej konferencii v októbri 2007.

               (3)

               Únia podpísala dohovor 15. júna 2011 a Srbsko dohovor podpísalo 12. novembra 2012.

               (4)

               Listinu o prijatí uložila Únia u depozitára dohovoru 26. marca 2012 a Srbsko uložilo listinu o prijatí 1. júla 2013. V dôsledku toho a na základe uplatnenia článku 10 ods. 3 dohovoru, dohovor nadobudol platnosť 1. mája 2012 vo vzťahu k Únii a 1. septembra 2013 vo vzťahu k Srbsku.

               (5)

               Článok 6 dohovoru stanovuje, že každá zmluvná strana prijme primerané opatrenia na zabezpečenie toho, aby sa tento dohovor účinne uplatňoval. Rada pre stabilizáciu a pridruženie zriadená dohodou by mala na tento účel prijať rozhodnutie o nahradení protokolu 3 novým protokolom, ktorý, pokiaľ ide o pravidlá pôvodu, odkazuje na dohovor.

               (6)

               Pozícia Únie v Rade pre stabilizáciu a pridruženie by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, pokiaľ ide o nahradenie protokolu 3 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu, je založená na návrhu rozhodnutia Rady pre stabilizáciu a pridruženie pripojenom k tomuto rozhodnutiu.
   Menšie zmeny v návrhu rozhodnutia Rady pre stabilizáciu a pridruženie môžu zástupcovia Únie v Rade pre stabilizáciu a pridruženie dohodnúť bez ďalšieho rozhodnutia Rady.
   Článok 2
   Rozhodnutie Rady pre stabilizáciu a pridruženie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2014

            Za Radu

            predseda

         A. ALFANO

      (1)  Ú. v. EÚ L 278, 18.10.2013, s. 16.

      (2)  Ú. v. EÚ L 54, 26.2.2013, s. 4.

      NÁVRH
      ROZHODNUTIE RADY PRE STABILIZÁCIU A PRIDRUŽENIE EÚ – SRBSKO č.
      z,
      ktorým sa nahrádza protokol 3 k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej o vymedzení pojmu „pôvodné výrobky“ a metódach administratívnej spolupráce
      RADA PRE STABILIZÁCIU A PRIDRUŽENIE EÚ – SRBSKO,
      so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej podpísanú v Luxemburgu 29. apríla 2008 (1), a najmä na jej článok 44,
      so zreteľom na protokol 3 k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, týkajúci sa vymedzenia pojmu „pôvodné výrobky“ a metód administratívnej spolupráce,
      keďže:

                  (1)

                  Článok 44 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (ďalej len „dohoda“) odkazuje na protokol 3 týkajúci sa vymedzenia pojmu „pôvodné výrobky“ a metód administratívnej spolupráce (ďalej len „protokol 3“), ktorý stanovuje pravidlá pôvodu a kumuláciu pôvodu medzi Úniou, Srbskom, Tureckom a ktoroukoľvek krajinou alebo ktorýmkoľvek územím zúčastnených na stabilizačnom a asociačnom procese Únie.

                  (2)

                  Článok 39 protokolu 3 stanovuje, že Rada pre stabilizáciu a pridruženie ustanovená podľa článku 119 dohody môže rozhodnúť o zmene ustanovení uvedeného protokolu.

                  (3)

                  Účelom Regionálneho dohovoru o paneuro-stredomorských preferenčných pravidlách pôvodu (2) (ďalej len „dohovor“) je nahradiť protokoly o pravidlách pôvodu platné medzi krajinami paneuro-stredomorskej oblasti jediným právnym aktom. Srbsko a ostatní účastníci procesu stabilizácie a pridruženia zo západného Balkánu boli vyzvaní, aby sa pripojili k celoeurópskemu systému diagonálnej kumulácie pôvodu uvedenému v solúnskej agende, ktorý Európska rada schválila v júni 2003. Uvedení účastníci procesu boli k pristúpeniu k dohovoru vyzvaní rozhodnutím prijatým na Euro-stredomorskej ministerskej konferencii v októbri 2007.

                  (4)

                  Únia podpísala tento dohovor 15. júna 2011 a Srbsko dohovor podpísalo 12. novembra 2012.

                  (5)

                  Listinu o prijatí uložila Únia u depozitára dohovoru 26. marca 2012 a Srbsko uložilo listinu o prijatí 1. júla 2013. V dôsledku toho a na základe uplatnenia článku 10 ods. 3 dohovor nadobudol platnosť 1. mája 2012 vo vzťahu k Únii a 1. septembra 2013 vo vzťahu k Srbsku.

                  (6)

                  Keď k dohovoru nepristúpia všetky zmluvné strany predmetnej právnej úpravy kumulácie pôvodu súčasne, nemalo by to viesť k vzniku menej priaznivej situácie, než aká bola na základe protokolu 3 predtým.

                  (7)

                  Protokol 3 by sa preto mal nahradiť novým protokolom, aby odkazoval na dohovor,

            PRIJALA TOTO ROZHODNUTIE:
      Článok 1
      Protokol 3 k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej týkajúci sa vymedzenia pojmu „pôvodné výrobky“ a metód administratívnej spolupráce sa nahrádza znením uvedeným v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.
      Uplatňuje sa od 1. septembra 2014.

         V …

               Za Radu pre stabilizáciu a pridruženie

               predseda

         (1)  Ú. v. EÚ L 278, 18.10.2013, s. 16.

         (2)  Ú. v. EÚ L 54, 26.2.2013, s. 4.

         PRÍLOHA
         Protokol 3
         týkajúci sa vymedzenia pojmu „pôvodné výrobky“ a metód administratívnej spolupráce
         Článok 1
         Uplatniteľné pravidlá pôvodu
         Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu (1) („dohovor“).
         Všetky odkazy na „príslušnú dohodu“ v dodatku I a v príslušných ustanoveniach dodatku II k dohovoru sa považujú za odkazy na túto dohodu.
         Článok 2
         Urovnávanie sporov
         Keď v súvislosti s postupmi overovania podľa článku 32 dodatku I k dohovoru vzniknú spory, ktoré nie je možné urovnať medzi colnými orgánmi, ktoré žiadajú o overenie, a colnými orgánmi, ktoré sú zodpovedné za výkon tohto overenia, predkladajú sa Rade pre stabilizáciu a pridruženie.
         Urovnávanie všetkých sporov medzi dovozcom a colnými orgánmi dovážajúcej krajiny sa riadi právnymi predpismi tejto krajiny.
         Článok 3
         Zmeny protokolu
         Rada pre stabilizáciu a pridruženie môže rozhodnúť o zmenách ustanovení tohto protokolu.
         Článok 4
         Odstúpenie od dohovoru
         1.   Ak Európska únia alebo Srbsko písomne oznámi depozitárovi dohovoru svoj zámer odstúpiť od dohovoru podľa článku 9 dohovoru, Európska únia a Srbsko bezodkladne začnú rokovania o pravidlách pôvodu na účely vykonávania tejto dohody.
         2.   Až do nadobudnutia platnosti novo dohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v momente odstúpenia od dohovoru. Od okamihu odstúpenia od dohovoru sa pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Srbskom.
         Článok 5
         Prechodné ustanovenia – kumulácia
         1.   Bez ohľadu na článok 3 dodatku I k dohovoru, pravidlá o kumulácii uvedené v článkoch 3 a 4 protokolu 3 k tejto dohode, ktoré Európska únia a Srbsko prijali pri uzatváraní dohody (2), sa naďalej uplatňujú medzi zmluvnými stranami tejto dohody dovtedy, kým sa dohovor začne uplatňovať na všetky zmluvné strany dohovoru uvedené v týchto článkoch 3 a 4.
         2.   Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka a účastníkov procesu stabilizácie a pridruženia, za dôkaz o pôvode možno považovať sprievodné osvedčenie EUR.1 alebo vyhlásenie o pôvode.

            (1)  Ú. v. EÚ L 54, 26.2.2013, s. 4.

            (2)  Ú. v. EÚ L 278, 18.10.2013, s. 16.